Document ID: 31999R0038

Komisijas Regula (EK) Nr. 38/1999
(1999. gada 8. janvāris),
ar ko papildina pielikumu Regulai (EK) Nr. 2400/96 par dažu nosaukumu iekļaušanu "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Regulu (EK) Nr. 1068/97 [2], un jo īpaši tās 7. panta 5. punkta b) apakšpunktu,
tā kā, ievērojot Regulas (EEK) Nr. 2081/92 5. pantu, Francija nosūtījusi Komisijai pieteikumu par to, lai nosaukumu reģistrētu kā cilmes vietas nosaukumu;
tā kā, ievērojot minētās regulas 6. panta 1. punktu, konstatēts, ka pieteikums atbilst minētajai regulai, jo īpaši tajā ziņā, ka pieteikumā iekļauta visa informācija, kas paredzēta tās 4. pantā;
tā kā pēc šīs regulas pielikumā norādītā nosaukuma publicēšanas Eiropas Kopienu Oficiālajā Vēstnesī [3] Komisija saņēma iebildumu, ievērojot minētās regulas 7. pantu; tā kā minēto iebildumu atzina par pienācīgi pamatotu un tādēļ pieņemamu;
tā kā, ievērojot minētās regulas 7. panta 5. punktu, Komisija lūdza attiecīgās dalībvalstis panākt vienošanos; tā kā vienošanās netika panākta, lēmums par attiecīgā nosaukuma reģistrēšanu jāpieņem Komisijai;
tā kā Komisija ir rūpīgi apsvērusi reālo iespējamību sajaukt nosaukumus;
tā kā izrādās, ka faktiski nav iespējams sajaukt nosaukumu "Rocamadour" un produktu ar šo apzīmējumu, un nosaukumu "Romadur" un produktu ar šo apzīmējumu; tā kā tos ir viegli atšķirt pēc ārējā izskata un veida, kaut arī abi produkti ir sieri; tā kā "Rocamadour" ir mazs, ļoti mīksts kazas piena siers ar dabiski veidojušos mizu, ko veido rievots, viegli samtains apvalks, tā krāsa ir no baltas līdz krēmkrāsai un tas ir veidotskā maza, plāna ripa, kura sver aptuveni 35 gramus; tā kā "Romadur" ir mīksts govs piena siers, kura apvalks ir dzelteni brūnā līdz sarkanīgā krāsā, un tam parasti ir taisnstūra vai kuba forma, un tas sver 80 līdz 180 gramus;
tā kā nosaukumu "Romadur" tāpēc var turpināt izmantot;
tā kā nosaukumu "Rocamadour" tāpēc var ierakstīt "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā" kā Kopienā aizsargātu cilmes vietas nosaukumu;
tā kā ar šīs regulas pielikumu papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 2784/98 [5];
tā kā šajā regulā paredzētie pasākumi ir saskaņā ar Ģeogrāfiskās izcelsmes norāžu un cilmes vietu nosaukumu regulatīvās komitejas atzinumu,
IR PIEŅĒMUSI ŠO REGULU.
1. pants
Nosaukumu, kas minēts šīs regulas pielikumā, ar šo iekļauj Regulas (EK) Nr. 2400/96 pielikumā un ieraksta "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā" kā aizsargātu cilmes vietas nosaukumu (ACN), kā paredzēts Regulas (EEK) Nr. 2081/92 6. panta 3. punktā.
2. pants
Šī regula stājas spēkā tās publicēšanas dienā Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 8. janvārī

Labels: 3
17
6